મ્યુનિ. દ્વારા તળાવ ઊંડું કરવાની કામગીરી જે જમીન પર ચાલી રહી છે તેની વચ્ચેથી ગટરલાઈન પસાર થવાની સાથે ગટરની ચેમ્બરો પણ આવેલી છે. તળાવને ઊંડું કરવાની કામગીરી વખતે ચેમ્બરને કોઈ નુકસાન ન થાય તેની કાળજી રખાય છે, પરંતુ તળાવના ઊંડા ખાડાઓની વચ્ચે ગટરની ચેમ્બરો ઊડીને આંખે વળગે છે. ગટરલાઈનને તળાવની બહાર ખસેડવામાં ન આવે તો ભવિષ્યમાં તકલીફ ઊભી થવાની શક્યતા નકારી શકાય તેમ નથી. તળાવ માટે ચાલી રહેલા ખોદકામમમાં હાલ તો કોઈ વૃક્ષો કપાયા નથી, પરંતુ ચારેબાજુની જમીન ઊંડી થઈ જતાં અનેક વૃક્ષો ધરાશાયી થઈ જશે.